cyanic-selkie/wikianc huggingface dataset:
Salla Simukka
Elämä ja ura
Simukka on kirjoittanut kirja-arvioita Helsingin Sanomiin, Hämeen Sanomiin ja Suomen Kuvalehteen. Hän on myös työskennellyt nuorten kirjallisuuslehti Lukufiiliksen toimitussihteerinä. Simukka oli tämän lisäksi mukana ryhmässä, joka käsikirjoitti Yle TV2:n Uusi päivä -sarjaa. Simukan suomennoksiin kuuluvat muiden muassa Michael Drukerin näytelmä Paavo 1,5 ja Jan Guilloun rikosromaani Uinuva uhka.
Salla Simukka avioitui kirjailija Karo Hämäläisen kanssa, mutta puolisot päätyivät eroon vuonna 2014. Pari julkaisi kirjoja myös yhdessä. Simukka asuu Tampereella. Hän toimi Turun kirjamessujen ohjelmapäällikkönä vuonna 2017 yhdessä kirjailija Tommi Kinnusen kanssa.
Myyntiautomaatti
Myyntiautomaatti on kone, josta saa jotain tuotetta maksua vastaan. Automaatin myymät tuotteet voivat olla esimerkiksi makeisia, juomia tai savukkeita.
Varhaisimpia tunnettuja kolikoilla toimivia myyntiautomaatteja olivat noin vuonna 1615 Englannin kapakoihin tulleet tupakka-automaatit. Myyntiautomaatin ajatuksen esitti tosin jo ensimmäisellä vuosisadalla elänyt kreikkalainen Heron Aleksandrialainen.
Saint Mark (Dominica)
thumb|Saint Markin alue Saint Markin alue on yksi Dominican kymmenestä hallinnollisesta alueesta. Sen alue rajautuu Saint Lukeen pohjoisessa ja Saint Patrickiin idässä. Alueen pinta-ala on 5,18 km² ja se on saaren pienin. Asukkaita alueella on 1832 (2011). Alueen asutuskeskuksia ovat Soufrière, Scotts Head ja Gallion.
Rustenburg
Rustenburg on kaupunki Magaliesbergin vuoriston juurella Luoteismaakunnan provinssissa Etelä-Afrikassa. Vuonna 2010 arvioitu väkiluku oli noin 108 000. Kaupungin ulkopuolella sijaitsee kaksi maailman suurinta platinakaivosta ja maailman suurin platinajalostamo, PMR (Precious Metal Refiners), joka jalostaa noin 70 % maailman platinasta.
Kaupungissa sijaitsee Royal Bafokeng Stadium, jossa pelattiin jalkapallon maailmanmestaruuskilpailujen otteluja vuonna 2010.
Historia
Rustenburg on perustettu vuonna 1851. Kaupunki on tärkeä maataloustuotteiden hallinnollinen keskus, sekä tupakan, pähkinän, maissin, vehnän ja aurinkokukkien ja nautakarjan tuotanto- ja viljelyalue. Hollantilainen reformoitu seurakunta perustettiin vuonna 1859. Rustenburg on yksi vanhimmista buuriyhteisöistä Etelä-Afrikassa. Kaupunki on Etelä-Afrikan presidentin Paul Krugerin syntymäkaupunki. Paul Kruger osti viiden neliökilometrin suuruisen maatilan Rustenburgin läheltä vuonna 1863. Maatila Boekenhoutfontein toimii nykyisin Paul Krugerin maaseutumuseona. Buurisodan aikana vuonna 1899, Rustenburgista tuli sodan taistelukenttä. Kaupunki oli ensimmäinen intialaisten siirtolaisten asuinpaikka Etelä-Afrikassa. Kaupungin pääkatu on saanut nimensä intialaisen siirtolaisen Fatima Bhyatin mukaan. Fatima Bhyat saapui kaupunkiin miehensä kanssa vuonna 1877.
Urheilu
Platinum Stars on ammattilaisjalkapallojoukkue Rustenburgissa.
Mike Pohjola
Mikko ”Mike” Julius Pohjola (s. 15. lokakuuta 1978) on suomalainen käsikirjoittaja, roolipelisuunnittelija ja kirjailija. Hänen esikoisromaaninsa Kadonneet kyyneleet ilmestyi vuonna 2008. . Seuraava, ”omaelämäkerrallinen Jeesus-romaani” Ihmisen poika ilmestyi vuonna 2011. Pohjola on kirjoittanut myös näytelmiä, muun muassa Turun kulttuuripääkaupunkivuonna tuotetun 1827 – Infernal Musicalin.
Elämä ja ura
Pohjola opiskeli Aalto-yliopiston taideteollisessa korkeakoulussa elokuva- ja tv-käsikirjoittamista. Pohjola oli ehdokkaana Vasemmistoliiton listalla vuoden 2004 kunnallisvaaleissa Turussa ja vuosien 2008, 2017 ja 2021 kunnallisvaaleissa Helsingissä.
Kadonneet kyyneleet -fantasiaromaanilla on myös poliittinen ulottuvuus, kuten useimmissakin Pohjolan tuotannoissa. Fasistiset keijut pitävät toisen lajin keijuja keskitysleirillä, ja päähenkilö kieltäytyy taistelemasta keijujen sisällissodassa sodanvastaisen vakaumuksensa takia. Ihmisen pojassa käsitellään rakenteellista korruptiota sekä rakennusliikkeiden ja poliitikkojen yhteispeliä Turun kaupungissa.
Tammikuussa 2011 Ihmisen poika -romaanin elokuvaoptio myytiin yhdysvaltalaiselle näyttelijä-tuottaja Ron Gilbertille jo ennen kirjan ilmestymistä.
Pohjola on pitkään kirjoittanut elokuvaa Spede Pasasen elämästä. Hän nousi julkisuuteen puolustamaan käsikirjoittajien kokemia väärinkäytöksiä, kun tuotantoyhtiö Yellow Film yritti omia aiheen itselleen.
Pohjola on myös käsikirjoittanut vuosina 2017–2019 esitettyä suomalaista Konttori-komediasarjaa sekä vuonna 2021 esitettyä DikDek: Painajainen majatalossa -sarjaa. Hän on voittanut kansainvälisen Emmy-palkinnon 2008 ja Prix Europa -palkinnon 2010
South Uist
pienoiskuva|Cladh Hallanin (Cladh Hàlainn) arkeologinen alue saarella. South Uist on Skotlannin Ulko-Hebridien toiseksi suurin saari. Vuoden 2001 arvion mukaan saaren väkiluku oli 1 818. Saarella on useita kiinnostusta herättäviä arkeologisia kohteita, muun muassa ainoa paikka Yhdistyneessä kuningaskunnassa, josta esihistoriallisia muumioita on löydetty.
Office of Special Affairs
Office of Special Affairs (aikaisemmin Guardian's Office, lyhenne GO) on vuonna 1966 perustettu skientologien osasto, jonka tehtävänä on suhteet muihin tahoihin. Yleensä GO mainitaan eräänlaisena salaisena palveluna, joka hyökkäsi varsinkin 1970-luvuilla monia skientologien kriitikoita vastaan.
1970-luvulla jotkut GO:n jäsenet olivat niin innokkaita tehtävästään, että kymmenen heistä sai vankeustuomion Yhdysvaltojen virastoihin tehdystä murto- ja salakuunteluhyökkäyksistä. Kun Guardian’s Officen maine oli tahraantunut liikkeen sisällä ja ulkopuolella, sen nimeksi vaihdettiin vuonna 1983 OSA (Office of Special Affairs).
Määräala
Määräala tarkoittaa kiinteistön rajoiltaan määrättyä aluetta. Määräala voidaan erottaa omaksi kiinteistökseen lohkomalla. Lohkomisen tuloksena syntyvää uutta kiinteistöä kutsutaan lohkokiinteistöksi, lohkottavaa kiinteistöä emäkiinteistöksi sekä emäkiinteistön jäljelle jäävää osaa kantakiinteistöksi.
Tavallisesti määräala syntyy, kun emäkiinteistön omistaja luovuttaa alueen kiinteistöstään ulkopuoliselle. Määräalan vaihdantaan sovelletaan samoja oikeussääntöjä kuin varsinaisen kiinteistön kauppaan. Määräalalle on siksi haettava lainhuutoa samoin edellytyksin kuin kiinteistöllekin. Määräalan lohkominen tulee viran puolesta vireille, kun määräalalle myönnetään lainhuuto.
Alestit
Alestit (Alestidae, aiemmin Alestiidae) on tetrakaloihin kuuluva heimo. Heimoon kuuluu FishBasen mukaan 19 sukua ja 119 lajia. Tyson Roberts kuvasi heimon ensimmäisenä vuonna 1969.
Scotts Head
Scotts Head on kylä eteläisessä Dominicassa, Saint Markin alueella. Se on saanut nimensä 1700-luvulla eläneen brittiläisen kenraalin mukaan. Lähellä on samanniminen tombolo, joka on Karibianmerellä ainoa lajiaan. Kylän väkiluku on 721.
Wang Shuang
pienoiskuva|Wang Shuang Wang Shuang (s. 23. tammikuuta 1995) on kiinalainen jalkapalloilija. Hän on pelipaikaltaan hyökkääjä. Hän on pelannut Kiinan naisten maajoukkueessa vuoden 2019 MM-kilpailujen päättyessä 99 maaottelua ja tehnyt niissä 26 maalia. Hän oli mukana vuosien 2015 ja 2019 MM-kilpailuissa. Jälkimmäisissä hän pelasi Kiinan kaikissa neljässä ottelussa avauskokoonpanossa. Vuonna 2018 hänet valittiin Aasian parhaaksi naispelaajaksi.
Wang siirtyi vuonna 2018 Ranskaan Paris-Saint-Germainin joukkueeseen.
Cheick Oumar Sissoko
Cheick Oumar Sissoko (s. 1945 San, Mali) on malilainen elokuvaohjaaja ja poliitikko, joka on toiminut myös Malin kulttuuriministerinä. Hän opiskeli ensin Pariisin yliopistossa ja valmistui pääaineinaan Afrikan historia ja sosiologia. Sitten hän opiskeli elokuvaa Ecole Nationale Louis Lumièressä. Tämän jälkeen hän palasi Maliin ja työskenteli elokuvantekijänä kansallisen elokuvatuotannon parissa (Centre National de Productions Cinématogaphiques, CNPC). Hän ohjasi siellä elokuvat Sécheresse ja Exode Rural. Hän on perustanut yhdessä toisten malilaisten kanssa yhteisöllisen Kora Films -elokuvatuotantoyrityksen.
Hänen tunnetuimmista elokuvistaan Guimba (1995) voitti FESPACO:n pääpalkinnon (kultainen Yennengan ori) ja Locarnon elokuvajuhlien tuomariston palkinnon (1996). Raamatun luomiskertomusta sivuava, Jean-Louis Sagot-Durvaurouxin käsikirjoitukseen pohjautuva La Genèse (1999) valittiin kilpailemaan Cannesin Un Certain Regard -palkinnosta. Sissoko sai Prinssi Clausin palkinnon (1999).
Porno for Pyros (albumi)
Porno for Pyros on yhdysvaltalaisen Porno for Pyros -rockyhtyeen ensimmäinen studioalbumi, joka julkaistiin 27. huhtikuuta 1993. Albumin julkaisu viivästyi useita kertoja, koska levy-yhtiö Warner Bros. ei ollut tyytyväinen albumin alkuperäiseen kansikuvaan. Kansikuvan oli tarkoitus olla raketti, jonka kylkeen on kuvattu hakaristi Daavidintähden sisällä. Niiden sijaan raketin kylkeen kuvattiin lopullisessa versiossa pirun pää.
Albumilta julkaistiin kaksi singleä, kappaleet ”Pets” ja ”Sadness”, sekä kolme promosingleä, kappaleet ”Cursed Female”, ”Cursed Male” ja ”Meija”. ”Pets” sijoittui ykköseksi Alternative Songs -listalla.
Tausta
Yhtye perustettiin vuonna 1992 juuri hajonneen Jane’s Addictionin raunioille. Jane’s Addictionin laulaja Perry Farrell ja rumpali Stephen Perkins perustivat yhtyeen yhdessä kitaristi Peter DiStefanon ja basisti Martyn LeNoblen kanssa. Se alkoi tehdä albumia vielä samana vuonna.
Musiikkityyli
Albumin ja yhtyeen musiikkityyliä on verrattu Jane’s Addictionin tyyliin. Albumin kappaleet ”Blood Rag” ja ”Bad Shit” olivat alun perin Jane’s Addictionin keskeneräiseksi jääneitä kappaleita, jotka Porno for Pyros levytti albumilleen. Albumilla on paljon funk-vaikutteita, kuten slap-tyylinen bassonsoitto. Lisäksi monissa kappaleissa käytetään rockyhtyeelle harvinaisempaa soitinta, huuliharppua.
Albumin kappaleet ja osa niiden sanoituksista ovat saaneet inspiraationsa Los Angelesin vuoden 1992 mellakoista, jotka tapahtuivat ennen kuin yhtye alkoi tehdä albumiaan. Etenkin kappaleet ”Porno for Pyros” ja ”Black Girlfriend” viittaavat mellakoihin.
Julkaisu
Vajaa kuukausi julkaisunsa jälkeen albumi pääsi Billboard 200 -listalle. Ensimmäisellä viikollaan se saavutti parhaan sijoituksensa ollen listan kolmas. Albumi putosi kärkisijoilta nopeasti, mutta vietti listalla yhteensä 21 viikkoa. Lisäksi albumi pääsi listoille Isossa-Britanniassa, Australiassa ja Uudessa-Seelannissa. Suurempi suosio rajoittui kuitenkin Yhdysvaltoihin, missä albumi saavutti kulta-sertifikaatin heinäkuussa 1993.
Albumin singleistä parhaiten menestyi ”Pets”, joka oli ensimmäisellä sijalla Alternative Songs -listalla. Kappale ylsi myös Billboard Hot 100 -listalle ja Britannian singlelistalle.
Kolpina
Kolpina tai Kolppina on Pietariin kuuluva kaupunki Venäjällä. Se sijaitsee Nevaan laskevan Inkereenjoen rannalla. Asukkaita on 143 800 (vuonna 2008).
Nykyään Kolpinassa on koneenrakennusta harjoittavan Ižorski Zavodin lisäksi mm. rakennustarvike- ja elintarviketeollisuutta. Se on Pietarin kaupunkiin kuuluvan Kolpinan piirin keskus. Kaupungin lisäksi piirin alueella sijaitsevat Metallostroin, Petro-Slavjankan, Pontonnyin, Sapjornyin ja Ust-Ižoran taajamat. Kolpinassa on Pietarin ja Moskovan välisen rautatien samanniminen paikallisliikenteen asema.
On the Equilibrium of Heterogeneous Substances
On the Equilibrium of Heterogeneous Substances on yhdysvaltalaisen insinöörin ja matemaatikon Willard Gibbsin kirjoittama termodynamiikkaa käsittelevä teos. Se on saksalaisen fyysikon Hermann von Helmoltzin vuonna 1882 julkaistun teoksen Thermodynamik chemischer Vorgänge ohella yksi termodynamiikan perustaneista teoksista. Teokset muodostavat yhdessä kemiallisen termodynamiikan ja suurelta osin fysikaalisen kemian perustan.
Kolpina
Kolpinan suomalainen ystävyyskaupunki on Rauma.
Leningradin alueen Seuloskoin piirin Kelton kunnassa on myös Kolpina-niminen kylä (ven. Колбино, Kolbino). Kylässä sijaitsee Kelton uusi luterilainen kirkko.
On the Equilibrium of Heterogeneous Substances
Gibbsin teoksessa yhdistettiin kemiallisia, fysikaalisia, sähköisiä ja sähkömagneettisia ilmiöitä koherentiksi järjestelmäksi ja näin luotiin kemiallisen termodynamiikan perusta. Teoksessa esitellään uusia käsitteitä, kuten kemiallinen potentiaali ja Gibbsin vaihesääntö. Yhdysvaltalainen kirjailija Bill Bryson kuvailee teosta ”termodynamiikan Principiaksi”.
Teos julkaistiin vuosina 1875–1878 osissa suhteellisen tuntemattomassa yhdysvaltalaisessa tieteellisessä julkaisussa Transactions of the Connecticut Academy ja se pysyi varsin tuntemattomana kunnes Wilhelm Ostwald käänsi sen saksaksi ja Henry Louis Le Chatelier ranskaksi.
Tobias Björnfot
Tobias Björnfot (s. 6. huhtikuuta 2001 Upplands Väsby, Ruotsi) on ruotsalainen jääkiekkopuolustaja, joka pelaa NHL-seura Los Angeles Kingsin organisaatiossa. Hän pelannee lähinnä AHL-joukkue Ontario Reignissa. Kings varasi Björnfotin ensimmäisellä kierroksella 22. pelaajana NHL:n varaustilaisuudessa 2019.
Seuraura
Björnfot on Väsby IK:n kasvatti. Hän siirtyi juniorina sittemmin IFK Täbyyn. Kaudeksi 2016–2017 Björnfot siirtyi Djurgårdens IF:n J18-junioreihin. Hän oli J18 Elitissä joukkueen tehokkain puolustaja tehoilla 5+8=13. Björnfot pelasi osan kaudestaan myös Djurgårdenin U16-junioreissa. Hän voitti U16 SM:n puolustajien piste- ja maalipörssin tehoilla 6+5=11. Björnfot voitti U16 SM:n kultaa ja hänet valittiin sarjan arvokkaimmaksi pelaajaksi sekä parhaaksi puolustaja. Samalla kaudella Björnfot voitti Stockholm Nordin joukkueessa TV-Puckenin puolustajien piste- ja maalipörssin tehoilla 4+7=11. Hän voitti turnauksesta kultaa ja palkittiin parhaana puolustajana Lill-Strimmas Stipendiumilla.
Kauden 2017–2018 Björnfot pelasi suurimmaksi osaksi Djurgårdenin J20-junioreissa. Hän vahvisti kauden aikana myös seuran J18-junioreita, joiden varakapteenina Björnfot toimi. Hän voitti kauden päätteeksi J18 Allsvenskanin mestaruuden.
Björnfot nousi kaudella 2018–2019 Djurgårdenin SHL-joukkueeseen, jossa hän pelasi seitsemän runkosarja- ja neljä playoff-ottelua ilman tehopisteitä. Björnfot teki SHL-debyyttinsä vain 17-vuotiaana 20. lokakuuta 2018 vieraissa Färjestad BK:ta vastaan. Hän sai ottelussa jääaikaa 10.50 minuuttia. Björnfot voitti kauden päätteeksi SHL-hopeaa. Hän pelasi suurimman osan kaudestaan vielä suurimmaksi osaksi Djurgårdenin J20-junioreissa, joiden tehokkain puolustaja Björnfot oli tehoilla 11+11=22. Hän voitti kauden päätteeksi J20 SuperElitin pronssia. Björnfot valittiin sarjan parhaaksi puolustajaksi. Helmikuussa 2019 hän teki Djurgårdenin kanssa kevääseen 2021 asti ulottuvan SHL-sopimuksen.
Los Angeles Kings varasi Björnfotin ensimmäisellä kierroksella 22. pelaajana NHL:n varaustilaisuudessa 2019. Seura sai hänen varausvuoronsa Toronto Maple Leafsin kanssa tehdyn kaupan yhteydessä tammikuussa 2019. Kings varasi ennen Björnfotia samassa varaustilaisuudessa jo hyökkääjä Alex Turcotten (5. varaus). Hän teki seuran kanssa jo heinäkuussa kolmivuotisen tulokassopimuksen. Björnfot otti syksyn harjoitusleirin päätteeksi paikan Kingsin NHL-kauden 2019–2020 avauskokoonpanosta. Hän teki NHL-debyyttinsä näin ollen runkosarjan avauskierroksella 5. lokakuuta 2019 vieraissa Edmonton Oilersia vastaan. Björnfot sai ottelussa jääaikaa 15.02 minuuttia. Hän keräsi ottelusta teholukeman –1. Björnfot pelasi kolme NHL-ottelua ilman tehopisteitä, kunnes Kings lähetti hänet samassa kuussa AHL-joukkue Ontario Reignin vahvuuteen. Björnfot pelasi siellä kauden loppuun tehden 44 runkosarjaottelussa tehot 6+13=19. Hän voitti joukkueen sisäisen tehotilaston lukemalla +13. Koronaviruspandemia kuitenkin päätti AHL-kauden maaliskuussa 2020.
Elokuussa 2020 Kings lainasi Björnfotin kaudeksi 2020–2021 toiseksi voimassa olevalla sopimuksella Djurgårdenin SHL-joukkueeseen. Hän pelasi siellä 15 ottelua tehopistein 1+2=3, kunnes joulukuussa Björnfotin vahvistettiin palaavan Kingsin organisaatioon alle 20-vuotiaiden MM-kilpailujen jälkeen. Hän otti tammikuun 2021 harjoitusleirin päätteeksi paikan joukkueen NHL-vahvuudesta. Muutamaa päivää myöhemmin Kings lähetti Björnfotin "taksiryhmäänsä", kun Kurtis MacDermid oli suorittanut karanteeninsa. Noin viisi päivää myöhemmin hänet lähetettiin edelleen farmijoukkue Ontario Reigniin, samalla kun Mark Alt nostettiin Björnfotin tilalle "taksiryhmään".
Maajoukkueura
Björnfot pelasi alle 20-vuotiaiden MM-kilpailuissa vuonna 2020 ja 2021, joista ensimmäinen turnaus päättyi pronssiin. Jälkimmäisessä turnauksessa hän toimi Ruotsin varakapteenina. Valmennus valitsi Björnfotin joukkueensa turnauksen yhdeksi kolmesta parhaasta pelaajasta.
Fani
pienois|Kolmen paikallisen rock-yhtyeen faneja Buenos Airesissa, Argentiinassa vuonna 2012. pienois|Näyttelijä [[Tobey Maguire tapaamassa fanejaan.]] Fani on henkilö, joka ihailee tai arvostaa jotain ilmiötä, henkilöä, joukkuetta, tyylilajia tai kulttuurin aluetta voimakkuudella, joka ylittää tavanomaisen arvostuksen. Fanikunta on näistä muodostuva yhteisö tai ryhmä.
Sanan historia
Sanaa fani käytettiin ilmeisesti ensimmäisen kerran yhdysvaltalaisessa lehdistössä 1800-luvulla kuvaamaan ammattilaisjalkapallojoukkueiden kannattajia. Nimitys on lähtöisin englannin sanasta fanatic eli kiihkoilija. Suomessa fani-termiä on käytetty lehdistössä ainakin 1960-luvulta lähtien kuvaamaan musiikkiyhtyeiden ihailijoita. Toisaalta sana fani juontuu latinankielisestä temppeliä tarkoittavasta sanasta fanum ja sen johdannaisesta fanaticus, joka voidaan kääntää jumalan innoittamaksi tai temppelinpalvelijaksi.
Psykologinen selitys
Fanius on aiemmin leimattu julkisuudessa ja tutkimuksessa oireena, joka kertoo yksilön psyykkisistä häiriöistä tai yhteiskunnan sosiaalisista ongelmista. Yleinen mielikuva faniudesta sisältää kaksi stereotyyppiä: pakkomielteisen yksilön sekä hysteerisen ryhmän. Fanireaktiot saatetaan kiivaudessaan nähdä hysteerisinä ja järjettöminä. Kun fanius nähdään oletetun sosiaalisen kyvyttömyden oireena, on ”hulluja keräilijöitä” tai ”villiintyneitä konserttiyleisöjä” helppo ymmärtää vaarallisina. Uudempi selitys korostaa faniutta kuluttajan aktiivisena kokemistapana.
Faniyhteisöt
pienois|pysty|Koomikko ja kirjailija [[Leighann Lord Dragoncon 2018 -tapahtumassa.]] Fanikunnat (engl. fandom) muodostuvat saman kohteen faneista. Sellainen voi syntyä esimerkiksi kirjailijan, kirjasarjan, musiikkiyhtyeen tai urheilujoukkueen ympärille. Faniyhteisöt ovat usein epävirallisia, mutta toimintaa on myös fan clubeissa tai yhdistyksissä, jotka voivat olla fanien itsensä perustamia tai kaupallisia, esimerkiksi musiikkiyhtyeen tuotantoyhtiön perustamia.
Faniyhteisöjen toiminnassa fanituotannolla on keskeinen merkitys: fanit luovat fanitaidetta ja kirjoittavat fanifiktiota, jotka perustuvat alkuperäistuotteen kierrättämiselle.
Erinin diskografia
Tämä artikkeli on suomalaisen poplaulaja Erinin diskografiasta.
23 Canum Venaticorum
23 Canum Venaticorum on Ajokoirien tähdistössä sijaitseva oranssinvärinen jättiläistähti. Sen magnitudi on +5.6, joten sen voi nähdä paljaalla silmällä.
Aineenvaihdunta
Metabolisia prosesseja on kahdenlaisia: anabolisia ja katabolisia. Anabolisissa prosesseissa rakennetaan monimutkaisempia molekyylejä yksinkertaisista rakennusaineista (esimerkiksi yhteyttäminen on anabolinen prosessi). Katabolisissa prosesseissa monimutkaisemmat yhdisteet hajotetaan pienemmiksi, jolloin vapautuu energiaa (esimerkiksi soluhengityksessä). Tästä energiasta solut tarvitsevat osan elintoimintoihinsa. Jäljelle jäävän osan eliö voi hyödyntää esimerkiksi kasvuun tai liikuntaan. Anabolinen eli uusia rakenteita muodostava tila vallitsee elimistössä tyypillisesti ruokailun jälkeen, kun ravintoaineita on runsaasti saatavilla. Kun ruokailusta kuluu enemmän aikaa ja ravintoaineiden saatavuus ruoansulatuskanavan kautta heikkenee, painopiste siirtyy katabolisten reaktioiden puolelle, jotta turvattaisiin esim. riittävän korkea glukoosipitoisuus verenkierrossa. Anabolinen ja katabolinen tila siis vuorottelevat elimistössä, ja aineenvaihdunnan nettovaikutus (se onko kokonaistilanne anabolinen vai katabolinen) riippuu yksilön iästä ja elämäntilanteesta. Anabolinen tila on tyypillisesti vallalla kasvuvaiheessa olevilla henkilöillä, mutta myös voimakkaan fyysisen harjoittelun alaisena olevat sekä sairauksista toipuvat henkilöt ovat yleensä pitkäkestoisessa anabolisessa tilassa. Katabolinen tila sen sijaan vallitsee useimmilla ikääntyneillä henkilöillä, sillä vanhenemiseen liittyy lihasmassan pieneneminen. Samaten erittäin vähäisessä fyysisessä rasituksessa, kuten pysyvässä vuodelevossa olevilla henkilöillä aineenvaihdunta on tyypillisesti painottunut kataboliaan.
Aineenvaihduntaa säätelevät monet aktivaattorit kuten kasvutekijät, hormonit, vitamiinit ja hivenaineet. Aineiden vaihtuminen eliön ja ympäristön välillä, siis eritteiden poistuminen, hengitys ja ravinnon otto ulkopuolelta, ovat edellytyksenä eliön sisäiselle aineenvaihdunnalle.
Aineenvaihdunta voidaan jakaa primaarimetaboliaan ja sekundaarimetaboliaan. Tässä jaossa tarkastellaan sitä, miten tarpeellisia metaboliassa tuotetut yhdisteet ovat eliön hengissä pysymisen kannalta: primaarimetaboliaan kuuluvat kaikki tärkeät elintoiminnot, kuten tärkeiden rakenneosien ja energian tuotanto, kasveilla yhteyttäminen, soluhengitys jne., ja sekundaarimetaboliaan sellaiset toiminnot, joilla ei ole suoraa vaikutusta eliön hengissä pysymiseen, kuten erilaisten myrkkyjen ja väriaineiden tuotanto.
Tärkeimpiä elintoimintoja ylläpitää perusaineenvaihdunta. Siihen kuuluvat keuhkojen ja sydämen toiminta, kemiallisten yhdisteiden eristys ja synteesit, sekä ionien siirto solukalvojen läpi. Vuorokautisesta kokonaisenergiankulutuksesta 65–75 prosenttia on perusaineenvaihduntaa. Perusaineenvaihdunta koostuu aivojen (21 %), lihasten (22 %), maksan (18 %), munuaisten (6 %), sydämen (12 %) ja muiden kudosten (21 %) energiankulutuksesta. Sen suuruuteen vaikuttaa sukupuoli, ikä, kehon tyyppi ja koostumus, paasto, lämpötila ja laihduttaminen.
Naisten keskimääräinen perusaineenvaihdunta on lähes 20 prosenttia hitaampaa kuin miesten, ja he kuluttavat levossa keskimäärin 23 prosenttia vähemmän energiaa: 3,8 kJ/min miesten 4,2 kJ/min verrattuna. Erot selittyvät lähinnä sillä, että miehillä on parempi hapenottokyky ja heidän kehossaan on yleensä enemmän lihaksia ja vähemmän rasvaa. Naisille ihanteellinen huonelämpötila on edellä mainituista syistä 2-3 Celsius-astetta korkeampi kuin miehillä.
Aineenvaihdunta hidastuu ihmisen ikääntyessä.
Avangard Omsk
right|thumb|240px|Avangardin pelaaja kävelemässä pukukoppiin Avangard Omsk on venäläinen KHL-liigan itäisen lohkon (konferenssin) Tšernišov-divisioonassa pelaava jääkiekkoseura. Se on perustettu vuonna 1950 ja on kotoisin Omskin kaupungista eteläisestä Siperiasta. Kaupungin jäähallitilanteen vuoksi seura pelaa kotiottelunsa kuitenkin Balašihassa Moskovan alueella.
Historia
Seura voitti Venäjän mestaruuden kauden 2003–2004 päätteeksi. Sitä kautta se sai paikan Euroopan seurajoukkueiden mestaruusturnaukseen vuodeksi 2005. Sieltä se palasi Euroopan mestarina, kun muun muassa joukkueen nimekkäimmän pelaajan Jaromír Jágrin tähdittämä joukkue voitti finaalissa Oulun Kärpät. 13. lokakuuta 2008 Omskin oikea laitahyökkääjä Aleksei Tšerepanov sai sydänkohtauksen vaihtoaitiossa ja kuoli pian.
10. maaliskuuta 2010 ilmoitettiin Raimo Summasen aloittavan seuran päävalmentajana. Petri Matikainen valmensi joukkuetta syyskuun 2013 puoliväliin saakka.
Kaudeksi 2018-19 Avangard joutui evakkoon Omskin kaupungista Arena Omskin sortumisuhan vuoksi. Syksyllä 2019 Arena Omsk purettiin. Avangard on pelannut kaudesta 2018-19 lähtien Moskovan alueella Balašiha Arenalla. Kaudella 2020-2021 joukkue voitti ensimmäisen Gagarin Cupinsa kukistettuaan finaaleissa Moskovan TsSKA:n.
Omskiin rakennetaan parhaillaan uutta hallia Avangardille. Halliin tulee 12 000 istumapaikkaa ja sen on tarkoitus valmistua kaudeksi 2022-23.
Joukkue
''Tilanne 6. elokuuta 2023''
Joukkueenjohto
Lähde: EliteProspects
Contraband
Contraband voi viitata seuraaviin asioihin:
NFL-legendat
NFL-legendat on epävirallinen kokoelma tapahtumia, anekdootteja ja historiaa amerikkalaisen jalkapallon ammattilaisliiga National Football Leaguen erilaisista tapahtumista.
NFL perustettiin jo vuonna 1920. Liiga oli alkuaikoina vain pienten kaupunkien välinen urheiluverkosto, mutta se on kasvanut miljardiluokan liiketoiminnaksi kahdeksassakymmenessä vuodessa. NFL on kilpaillut muiden suurten ammattilaisurheilulajien, kuten baseballin, koripallon ja autourheilun kanssa koko historiansa ajan.
NFL:n historia on värikäs ja täynnä erilaisia sattumuksia, joita valokuvat, televisiokamerat tai viralliset tilastot eivät välttämättä ole taltioineet. Jotkin tarinat ovat säilyneet perimätietona sukupolvelta toiselle, toiset on voitu selvittää ja vahvistaa urheilutoimittajien ja NFL Filmsin arkistojen perusteella. Nämä legendaariset tarinat ovat jossain määrin jopa myyttisiä, mutta erittäin kuuluisia ja tärkeä osa Yhdysvaltojen ja sen suurimman urheilulajin historiaa.
Ï
Ï ( ï ) on latinalaiseen aakkostoon sovellettu kirjain.
Kirjainta ⟨ï⟩ (i+erokepisteet) käytetään joissain kielissä, kun ⟨i⟩ on toisen vokaalin perässä, mutta vokaalit kuuluvat eri tavuihin, kuten ranskan maïs (/ma.is/, maissi); ilman erokepisteitä ⟨i⟩ kuuluu diftongiin ⟨ai⟩: mais (/mɛ/, mutta). Myös hollannin Oekraïne (/ukrɑːˈinə/, Ukraina), ja joissain englannin lainasanoissa, kuten naïve ( /nɑːˈiːv/ tai /naɪˈiːv/, naiivi).
San Sebastián de los Reyes
San Sebastián de los Reyes on kunta Madridin itsehallintoalueella, Keski-Espanjassa. Se sijaitsee noin 18 kilometriä pohjoiseen pääkaupunki Madridista. San Sebastián de los Reyes on perustettu vuonna 1492.
Vuoden 2016 alussa San Sebastián de los Reyesin asukasluku oli 86 206. Sen pinta-ala on 59 neliökilometriä. Väestötiheys on noin 1461 as./km².
Cachaça
thumb|250px|Cachaçamerkkejä Cachaça (port. [kaˈʃasɐ]) on sokeriruokomehusta valmistettu tislattu alkoholijuoma, jota valmistetaan lähinnä Brasiliassa. Sen alkoholiprosentti on 38–54.
Cachaçaa tuotettiin Brasiliassa vuonna 2007 noin 1,5 miljardia litraa, josta ainoastaan 1 % päätyi vientiin. Cachaçamerkkejä on Brasiliassa yli 4 000 ja valmistajia noin 30 000. Tunnetuimmat merkit ovat Pitú ja 51. Teollista cachaçaa valmistetaan lähinnä São Paulossa ja Cearássa.
Cachaçan valmistus levisi Brasiliaan orjuuden myötä 1600-luvulla, ja se nousi myöhemmin kaikkien kansanryhmien suosioon. Cachaçaa nautitaan Brasiliassa etenkin cachaçaria-kuppiloissa. Tunnetuin cachaçapohjainen drinkki on caipirinha, jossa on lisäksi limettiä ja sokeria.
Cachaçaa valmistetaan kesä-heinäkuussa kerättävästä sokeriruokosadosta. Siihen käytetään vain sokeriruokomehua, ei melassia kuten rommin valmistukseen. Sokeriruokomehuun lisätään usein maissijauhoa, viljan alkiota tai riisiä, ja sen annetaan käydä 18 tunnista kolmeen päivään. Mehuun voidaan käymisen aikana lisätä hedelmiä. Cachaça tislataan perinteisesti pannutislauksella tai teollisesti kolonnitislauksella. Suurinta osaa juomaeristä ei vanhenneta tynnyreissä, mutta joitain parhaita vientiin meneviä merkkejä vanhennetaan vähintään vuoden ajan.
Vesisenttimetri
Vesisenttimetri tai senttimetri vesipatsasta (tunnus cmH2O) on harvemmin käytetty paineen yksikkö. Se vastaa yhden senttimetrin korkuisen vesipatsaan aiheuttamaa hydrostaattista painetta normaalissa putoamiskiihtyvyydessä vesimassan ollessa tiheimmillään eli 4 °C:n lämpötilassa.
Eddie Jordan
Edmund "Eddie" Jordan (s. 30. maaliskuuta 1948 Dublin, Irlanti) on irlantilainen, vuonna 1991 perustetun Jordan Grand Prix -nimisen Formula 1 -tallin perustaja ja entinen omistaja.
Ura
Nuoruudessaan Jordan harkitsi papin uraa ja opiskeli hammaslääketiedettä, kunnes vaihtoi pankkialalle. Jordan tutustui moottoriurheiluun Jerseyn saarella työskennellessään. Hän kilpaili itse, kunnes perusti oman tallin. Aluksi Jordan toimi F3000-sarjassa, ja vuonna 1989 Jean Alesi voitti Jordan-tallin autolla sarjan mestaruuden. Formula 1 -sarjaan talli siirtyi vuonna 1991 ja se kilpaili sarjassa aina vuoteen 2005 asti, jolloin talli myytiin venäläisille sijoittajille. Vuonna 2006 uusi talli toimi nimellä MF1 Racing, ja vuonna 2007 omistajien jälleen vaihduttua nimellä Spyker.
Jordan-tallissa ajoi aikanaan monia menestyneitä kuljettajia, näiden joukossa muun muassa Michael Schumacher, Ralf Schumacher, Damon Hill, Heinz-Harald Frentzen, Eddie Irvine, Rubens Barrichello, Tiago Monteiro, Giancarlo Fisichella, Jean Alesi ja Jarno Trulli.
Jordan-tallin parhaiksi saavutuksiksi Formula 1-luokassa jäivät 4 GP-voittoa. Näistä kaksi tuli Heinz-Harald Frentzenin ajamana. Kaksi muuta GP-voittoa ottivat Giancarlo Fisichella ja Damon Hill, yhden kummatkin. Paalupaikkoja Jordan-tallille kertyi kaksi, joista toisen ajoi Heinz-Harald Frentzen, ja toisen Rubens Barrichello. Jordan-tallin viimeisimmäksi palkintopallisijaksi jäi Tiago Monteiron tallille ajama kolmas sija Yhdysvaltain osakilpailussa kaudella 2005.
Polyphony Digital
Polyphony Digital on japanilainen pelitalo, jonka omistaa Sony Computer Entertainment. Studio tunnettiin aiemmin nimellä Polys Entertainment, mutta suositun Gran Turismo -sarjan ensimmäisen pelin jälkeen he vaihtoivat nimensä Polyphony Digitaliksi.
Studion tuntee parhaiten heidän Gran Turismo -autopelisarjastaan. Tämä pelisarja on noussut yhdeksi suosituimmaksi ja myydyimmäksi pelisarjaksi PlayStation -konsoleille. Sarja tähtää simulaatioon, eli peliin joka on mahdollisimman realistinen oikean maailman kanssa. Ironista kyllä, tähän mennessä missään sarjan peleissä ei ole ollut vauriomallinnusta, lukuun ottamatta pelisarjan viidettä ja kuudetta osaa Gran Turismo 5 ja Gran Turismo 6.
Polyphony julkaisi vuonna 2006 PlayStation 2:lle Tourist Trophyn, jolla he halusivat tuoda realismin myös moottoripyörillä ajettavaksi.
Pelit
Polyphony Digital on kehittänyt seuraavat pelit:
Lassila (Noormarkku)
Lassila on kylä Noormarkussa Porissa. Kylässä on 192 asukasta (2017).
Lassilassa sijaitsee kirkko. Kyläkeskus sijaitsee Lavian Karhijärvestä Noormarkun Inhottujärveen laskevan Lassilanjoen varrella. Lassila on Noormarkun itäisen osan keskus. Alueen pienempiä kyliä ovat Lassilan pohjoispuolella sijaitsevat Kairila ja Harhala. Kylän kautta kulkee Noormarkun ja Lavian välinen seututie 2560, jota pitkin on 24 kilometriä Noormarkun keskustaan ja 25 kilometriä Laviaan. Matkaa Poriin on 45 kilometriä. Lassilaan oltiin perustamassa omaa kirkkoherrakuntaa eli tutummin seurakuntaa vuonna 1922, mutta asia raukesi vuoteen 1928 mennessä. Tuohon aikaan tämä muutos olisi edellyttänyt itsenäisen kunnan perustamista.
Operation Freakout
thumb|right|300px|Operaatio Freakoutiin liittyvää liittovaltion poliisin käsiinsä saamaa dokumentaatiota. Operation Freakout (Operation PC Freakout) oli amerikkalaisten skientologien salainen toimi, jolla se pyrki tekemään vaarattomaksi journalisti ja kirjailija Paulette Cooperin. Syynä tähän oli Cooperin harjoittama julkinen kritiikki skientologiakirkkoa kohtaan. Yhdysvaltain skientologiakirkon GO-osasto teki tai teetätti monta muutakin salaista operaatiota 1970-luvulla skientologien vastustajia kohtaan, kunnes osasto hajotettiin liittovaltion poliisin pidätettyä monia skientologiakirkon johtohenkilöitä 1970-luvun lopuilla.
Vastatoimet Paulette Cooperia kohtaan
Cooper alkoi tutkia skientologiakirkon toimia 1968 ja julkaisi Queen-lehdessä skientologeja jyrkästi arvostelevan artikkelin vuonna 1969.
Skientologit hankkivat joulukuussa 1972 murtautumalla Cooperin asunnosta kirjoitusvälineet, joilla kirjoitettiin pommiuhkauksia muun muassa skientologiakirkkoa vastaan. Näin saatiin tekaistuksi syyte Cooperia vastaan. Seurannut oikeustaistelu kulutti Cooperin rahat, vaikka syyte lopulta raukesikin 1975.
Itse operaatio Freakout olisi ollut Cooperin lavastaminen arabimaan konsulaattia vastaan tehdyn pommiuhkauksen tekijäksi. Ennen operaation aloittamista FBI kuitenkin pääsi skientologien jäljille. Vuonna 1977 skientologien edustaja kertoi poliisille, että Cooper oli ollut tarkoitus raivata pois kirkkoa arvostelemasta sulkemalla hänet joko vankilaan tai mielisairaalaan.
Skientologit ovat monta muutakin kertaa häirinneet vastustajiaan raskaasti. Kirkon virallisten tietojen mukaan häiritsijät ovat aina toimineet omin päin ja heidät on erotettu skientologiakirkosta.
Kalulu
Ndugu M’Hali tai Kalulu (n. 1865 – 28. maaliskuuta 1877) oli afrikkalainen orja sekä tutkimusmatkailijan ja toimittajan Henry Morton Stanleyn adoptiolapsi. Kalulu kuoli nuorena mutta lyhyen ikänsä aikana ehti käydä Euroopassa, Amerikassa sekä Seychelleissä. Hänelle omistettiin kirja, hänestä tehtiin vahanukke Madame Tussaudsin vahakabinettiin, ja hän oli vieraana David Livingstonen hautajaisissa.
Piikkiperhosrausku
Piikkiperhosrausku (Gymnura altavela) on perhosrauskujen heimoon kuuluva rustokalalaji. Lajin kuvasi Carl von Linné vuonna 1758.
Caroline Costa
Caroline Costa Subtil on ranskalainen laulaja ja TV-juontaja, tunnettu uramaailmassa nimellä Caroline Costa.
Piikkiperhosrausku
Ulkonäkö ja koko
Piikkiperhosrausku kasvaa yleensä noin kahden, joskus jopa neljän metrin mittaiseksi.
Levinneisyys ja elinympäristö
Lajia tavataan Afrikasta, Aasiasta, Euroopasta ja Pohjois-Amerikasta. Perhospiikkirauskun uhanalaisuusluokitus on Kansainvälisen luonnonsuojeluliiton mukaan erittäin uhanalainen.
Caroline Costa
Sooloura
Costa aloitti soolouransa vuonna 2009. Hän teki dueton Abraham Mateon kanssa kappaleesta "Without You", jonka alkuperäinen esittäjä on espanjalainen näyttelijä ja pop laulaja Badfinger.
Costan ensimmäinen Ranskassa julkaistu single on hänen oma kappaleensa "Qui je suis", joka julkaistiin joulukuussa 2010. Julkaistu EP-levy sisältää kyseisen kappaleen ja instrumentaalisen version kappaleesta. Julkaisu sisältää myöski kappaleen "Mon secret" ja Costan oman sovituksen kappaleesta "Take A Bow"
Vuonna 2011 Costa julkaisi singlen "Je t'ai menti" duettona ruotsalaisen Ulrik Muntherin kanssa. Kappale on ranskankielinen versio Ulrik Muntherin tunnetusta kappaleesta "Kill For Lies". Single oli ennakkojulkaisu Costan studioalbumille, joka julkaistiin 5. maaliskuuta 2015.
Kathrin Weßel
Kathrin Weßel (o.s. Ullrich, s. 14. elokuuta 1967 Annaberg, Itä-Saksa) on entinen saksalainen kestävyysjuoksija, joka edusti kilpaurallaan Itä-Saksaa. Hän menestyi erityisesti 10 000 metrin juoksussa.
Ullrich voitti ensimmäisen arvokisamitalinsa Rooman MM-kisoissa 1987, jolloin hän sijoittui 10 000 metrillä kolmanneksi ajalla 31.11,34. Seuraavana vuonna Soulin olympialaisissa hän oli samalla matkalla neljäs ajalla 31.29,27. Hän voitti viimeisen arvokisamitalinsa Splitin EM-kisoissa 1990, jolloin hän oli toinen 10 000 metrillä ajallaan 31.47,70.
Ullrich edusti seuratasolla SC Dynamo Berliniä. Aktiiviaikanaan hän painoi 54 kilogrammaa ja oli 169 senttimetriä pitkä.
HMS Arrogant (1848)
HMS Arrogant oli Britannian kuninkaallisen laivaston vuonna 1848 vesillelaskettu höyrykäyttöinen potkurilla varustettu fregatti.
Komisario Morse
thumb|[[John Thaw näytteli Morsea televisiossa.]] Komisario Morse (Inspector Morse) on brittiläisen Colin Dexterin luoma kuvitteellinen poliisi. Morse esiintyy alun perin kolmessatoista dekkarissa, jotka Dexter kirjoitti vuosina 1975–1999. Kirjojen tapahtumat sijoittuvat pääasiassa Dexterin kotikaupunkiin Oxfordiin.
Morse saavutti suurta suosiota myös televisiosarjassa Komisario Morse, jota esitettiin ITV:llä vuosina 1987–2000. Sarjassa Morsea näytteli John Thaw ja konstaapeli Lewisia Kevin Whately. Dexter itse nähtiin lähes jokaisessa jaksossa cameoroolissa. Tunnusmusiikin sarjaan sävelsi Barrington Pheloung. Whately jatkoi myöhemmin Lewisina spin-off-sarjassa Komisario Lewis.
HMS Arrogant (1848)
Valmistus
Alus tilattiin Portsmouthin telakalta ja sen köli laskettiin syyskuussa 1845. Alus laskettiin vesille 5. huhtikuuta 1848 ja se otettiin palvelukseen 8. tammikuuta 1849.
Komisario Morse
Ylikomisario Morsen varhaisvuosista poliisina kertoo televisiosarja Nuori Morse, jossa Morsea näyttelee Shaun Evans.
HMS Arrogant (1848)
Valmistus
Aluksen valmistuskustannukset olivat 83 183 puntaa. Aluksen pituus oli 200 jalkaa ja uppouma tyhjänä 1 872 tonnia ja varustettuna 2 690 tonnia. Aluksessa oli moottoritehoa 360 hevosvoimaa, siinä oli 46 tykkiä ja sen miehistön vahvuus oli 450.
Komisario Morse
Dexter paljasti Morsen etunimen (Endeavour) vasta sarjan toiseksi viimeisessä kirjassa. Harvinainen etunimi tulee tutkimusmatkailija James Cookin laivasta HMS Endeavourista.
HMS Arrogant (1848)
Palvelus
Alus kuului brittiläis-ranskalaiseen Itämeren laivastoon Oolannin sodassa. Se oli pääalus laivastoyksikössä, joka räjäytyksin ja polttamalla hävitti Ruotsinsalmen merilinnoituksen 27. heinäkuuta 1855.
Komisario Morse
Aiheesta muualla
Inspector Morse
HMS Arrogant (1848)
Palvelus
Alus muutettiin 47-tykkiseksi vuonna 1856 ja edelleen 1857-1858 Portsmouthissa rannikkovartioalukseksi 21 763 punnalla, minkä jälkeen se palveli maaliskuusta 1858 syyskuuhun 1859 rannikkovartioaluksena Newhavenissa.
Alus palasi meripalvelukseen vuonna 1859. Alus myytiin romutettavaksi vuonna 1867 Castle & Beechille Charltoniin.
Rodrigo Bentancur
Rodrigo Bentancur (s. 25. heinäkuuta 1997 Nueva Helvecia) on uruguaylainen jalkapalloilija, joka edustaa Englannin Valioliigassa pelaavaa Tottenham Hotspuria ja on pelipaikaltaan keskikenttäpelaaja.
Tammikuussa 2022 Bentancur siirtyi Tottenham Hotspuriin 19 miljoonan euron siirtosummalla. Hän pelasi kevätkauden 2022 aikana 17 valioliigaottelua. Syksyllä 2022 hän pelasi Mestarien liigan alkulohkossa joukkueensa kaikki kuusi ottelua ja teki 1–1-tasoitusmaalin kotiottelussa Sportingia vastaan. Valioliigassa hän pelasi kauden aikana 18 ottelua ja teki viisi maalia. Hän oli ristisidevamman vuoksi sivussa kentiltä 12. helmikuuta lähtien loppukauden ajan.
Bentancur pelasi Uruguayn neljänneksi sijoittuneen joukkueen vakiokokoonpanossa alle 20-vuotiaiden MM-kilpailuissa 2017. Aiemmin samana vuonna hän voitti ikäluokan Etelä-Amerikan mestaruuden. Hän pelasi Uruguayn A-maajoukkueessa ensimmäiset ottelunsa lokakuussa 2017. MM-kilpailuissa 2018 hän pelasi viisi ottelua ja vuoden 2019 Copa Américassa täyden ajan joukkueensa kaikissa neljässä ottelussa. Copa Américassa 2021 hän pelasi neljä ottelua. MM-kilpailuissa 2022 hän pelasi kahdessa ensimmäisessä ottelussa täydet minuutit ja oli kolmannessa ottelussa Ghanaa vastaan kentällä ensimmäisellä jaksolla tapahtuneeseen loukkaantumiseensa saakka.
Bentancur on kesäkuun 2023 loppuun mennessä pelannut 54 A-maaottelua, joissa hän on ollut 50 kertaa avauskokoonpanossa. Ainoan maalinsa hän on tehnyt helmikuussa 2022 MM-karsintaottelussa Venezuelaa vastaan.
Nwankwo Kanu
Nwankwo Christian Kanu (s. 1. elokuuta 1976 Owerri, Nigeria) on entinen nigerialainen jalkapalloilija. Hän oli pelipaikaltaan hyökkääjä.
Kaudesta 2006–2007 Portsmouthia edustanut hyökkääjä on edustanut ennen Fed Worksia (1991–1992), Heartlandia (1992–1993), Ajaxia (1993–1996), Internazionalea (1996–1999), Arsenalia (1999–2004) ja West Bromwichia (2004–2006).
Nigerian jalkapallomaajoukkueessa Kanu pelasi 86 maaottelua ja teki niissä 13 maalia. Debyyttinsä hän teki vuonna 1994 Ruotsia vastaan. Hän oli myös voittamassa olympiakultaa Nigerian joukkueessa vuoden 1996 kesäolympialaisissa. MM-kilpailuissa 1998 hän pelasi Nigerian neljästä ottelusta kahdessa avauskokoonpanossa ja tuli kerran vaihdosta kentälle. Vuoden 2002 MM-kilpailuissa hän pelasi yhdessä ottelussa avauksessa ja tuli yhdessä ottelussa vaihtopelaajana kentälle.
Myös Nwankwo Kanun nuorempi veli Christopher Kanu on entinen ammattilaisjalkapalloilija.
Saint Luke
Saint Luken alue on yksi Dominican kymmenestä hallinnollisesta alueesta. Alue rajautuu Saint Georgeen pohjoisessa, Saint Markiin etelässä ja Saint Patrickiin idässä. Alue on yksi Dominican pienimmistä, sen pinta-ala on 7,77 km². Asukasluku oli vuonna 2011 oli 1668. Alueen ainoa asutuskeskus on Pointe Michel.
Samuli
Samuli on suomalainen miehen etunimi. Se on kansanomainen muoto heprealaisperäisestä Samuel-nimestä, jonka muunnoksia ovat myös Sami, Samu ja Sampsa. Samulin nimipäivä on suomalaisessa kalenterissa 20. elokuuta.
Digi- ja väestötietoviraston tietojen mukaan nimi Samuli on annettu 1900-luvun alusta vuoden 2019 loppuun mennessä 27 188 henkilölle.
Orlen
thumb|270px|PKN Orlenin pääkonttori [[Płockissa.]] PKN Orlen S.A. eli koko nimeltään Polski Koncern Naftowy Orlen SA on puolalainen öljyteollisuuskonserni. Yritys on Puolan suurin öljypohjaisten ja petrokemiallisten tuotteiden valmistaja ja jakelija. PKN Orlen on perustettu 7. syyskuuta 1999 ja yhtiön pääkonttori sijaitsee Płockissa. Yhtiö jalostaa raakaöljystä bensiiniä, dieseliä, polttoöljyä, lentokonebensiiniä, muoveja, aromaattisia hiilivetyjä ja muita petrokemikaaleja. PKN Orlen myös kartoittaa, etsii ja poraa hiilivetyjä sekä tuottaa, jakelee ja käy kauppaa sähkö- ja lämpövoimalla. PKN Orlen -konsernin jalostamot Płockissa, Trzebiniassa ja Jedliczessä edustavat noin 70 prosenttia Puolan jalostamokapasiteetista. Yhtiö omistaa Keski-Euroopan suurimman polttoaineasemaketjun, joka ulottuu Puolan lisäksi Saksaan, Tšekkiin ja Liettuaan. Runsaalla 2 700 bensa-asemalla käytettyjä brändejä ovat Orlen, Bliska, Benzina, Benzina Plus ja Ventus.
Frithiof Woldemar Göös
Göösin vanhemmat olivat kelloseppä David Giös ja Hedvig Elisabet Norring. Hän pääsi ylioppilaaksi 1858 palvellessaan aliupseerina Viipurin ruotuväkipataljoonassa.
Orlen
Yhtiön osake noteerataan Varsovan pörssissä, jonka WIG20-osakeindeksissä pankin osake on painoarvoltaan toiseksi merkittävin osake (13. helmikuuta 2018 paino 12,0 %).
Frithiof Woldemar Göös
Göös meni Venäjän armeijan palvelukseen, osallistui Puolan kapinan kukistamiseen 1863 ja oli luutnanttina Sofian jalkaväkirykmentissä 1864. Hän oli vuodesta 1865 lähtien lennätinvirkamiehenä Venäjällä ja sai kollegiasessorin arvon. Göös julkaisi ruotsin kielellä runoja. Pietarissa asunut Göös kuoli pitkällisen sairauden jälkeen syksyllä 1901.
Göösin veli oli Jyväskylän seminaarin lehtori, valtiopäivämies ja Weilin+Göösin perustajaosakas Karl Gustaf Göös.
Orlen
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 680. Se luokiteltiin tällä listalla Puolan suurimmaksi pörssiyritykseksi. PKN Orlenin markkina-arvo oli 11,2 miljardia Yhdysvaltain dollaria (toukokuussa 2017) ja liikevaihto 20,2 miljardia dollaria (2016).
Pavel Zacha
Pavel Zacha (s. 6. huhtikuuta 1997 Brno ) on tšekkiläinen jääkiekkoilija, pelipaikaltaan vasen laitahyökkääjä. Hän edustaa NHL-liigassa pelaavaa Boston Bruinsia.
Zacha teki pääsarjadebyyttinsä Extraligassa 16-vuotiaana kaudella 2013–2014 Bílí Tygři Liberecin joukkueessa. New Jersey Devils varasi hänet vuoden 2015 NHL:n varaustilaisuudessa ensimmäisellä kierroksella, yhteensä kuudentena pelaajana. Zacha teki ensimmäisen NHL-maalinsa 3. Marraskuuta 2016 Florida Panthersia vastaan.
Jani Uotinen
Jani Uotinen (s. 17. toukokuuta 1978 Kuusankoski) on suomalainen jalkapallovalmentaja ja entinen jalkapalloilija.
Pavel Zacha
Tammikuussa 2023 Zacha teki Bruinsin kanssa nelivuotisen ja yhteensä 19 miljoonan dollarin arvoisen jatkosopimuksen.
Jani Uotinen
Ura
Uotinen on Kuusankosken Kumun kasvatti, joka pelasi ensimmäiset miesten ottelunsa Kultsussa vuonna 1995. Veikkausliiga-debyyttinsä hän teki Myllykosken Pallon riveissä 28. heinäkuuta 1996 ottelussa Turun Palloseuraa vastaan. Veikkausliigaa Uotinen pelasi myös Vaasan Palloseurassa, jota hän oli aluksi nostamassa takaisin pääsarjaan kaudeksi 2006. Veikkausliiga-otteluita Uotinen pelasi yhteensä 110, joissa hän teki yhdeksän maalia. Uotinen saavutti MyPassa SM-hopeaa 1996 ja SM-pronssia 1999. Hän pelasi urallaan myös skotlantilaisessa Greenock Mortonissa.
Kauden 2009 Uotinen aloitti pelaajana Vasa IFK:ssa, mutta jo toukokuussa hänet nimettiin VPS-junioreiden päävalmentajaksi. Aikaisemmin hän on valmentanut myös Palloliiton Vaasan piirin piirijoukkuetta. Uotinen on suorittanut Pro-valmentajatutkinnon helmikuussa 2014. Siirrýttyään FC Jazzin valmennuspäälliköksi helmikuussa 2014, hänet nimitettiin elokuussa seuran päävalmentajaksi tehtävästä eronneen Jouni Joensuun tilalle.
Heinäkuussa 2019 Uotinen siirtyi Veikkausliigajoukkue KPV:n päävalmentajaksi.
Foot Loose & Fancy Free
Foot Loose & Fancy Free on Rod Stewartin albumi vuodelta 1977.
Kappaleet
Side 2
A Night on the Town
A Night on the Town on Rod Stewartin albumi vuodelta 1976. Sen kuvituksessa on käytetty Pierre-Auguste Renoirin maalausta Le Bal au Moulin de la Galette, johon Rod Stewartin hahmo on sijoitettu.
Kappaleet
Slow Side
Fast Side
The Garage Band
J. Walsh esiintyy levy-yhtiönsä ABC Recordsin luvalla.
Tuotanto
Levyn on julkaissut yhdysvaltalainen Warner Bros. Records ja sen on tuottanut Tom Dowd.
Levyn ovat äänittäneet Dee ja Joe Robb Hollywoodissa Cherokee-studioilla. Apunaan heillä on ollut George Tutko. Kappale ”The First Cut is the Deepest” on kuitenkin äänitetty Muscle Shoals Sound -studiossa. Jousien päällekkäisäänitykset on tehty Miamissa Criteria-studiossa.
Levykannen maalauksen on tehnyt Mike Bryan ja valokuvat ottanut David Steen. Takakannen valokuvassa olkihattuinen Stewart poseeraa juomalasi kädessä. Levypussin puolivartalokuvassa Stewart on pukeutunut pelkästään petoeläimen hampaista ja luista tehtyyn kaulakoruun.
Alkuperäisen LP-levyn mukana tuli tilauslomakkeet, joilla sai hankittua levyyn liittyvän T-paidan Warner Bros. Recordsin New Yorkin Bellmoren osoitteesta.
Yhdysvaltain standardisointi- ja teknologiainstituutti
Yhdysvaltain standardisointi- ja teknologiainstituutti (, lyh. NIST) on yhdysvaltalainen kauppaministeriön alainen virasto, jonka tehtävänä on kehittää ja edistää mittaustekniikoita, standardeja ja tekniikkaa. Virasto tunnettiin vuosina 1901–1988 nimellä National Bureau of Standards (NBS).
NISTin päämaja sijaitsee Gaithersburgissa, Marylandissä. Sillä on toimipiste myös Boulderissa, Coloradossa. NIST työllistää yhteensä 2 900 tieteilijää, insinööriä, teknikkoa ja tuki- sekä johtohenkilöä.
NIST julkaisee FIPS-standardeja.
Guaraná Antarctica
pienoiskuva|F1-kuljettaja [[Felipe Massa Guarana Antarctica -juomatölkki kädessä vuonna 2010.]] Guaraná Antarctica on suosittu, brasilialaisen Companhia Antarctica Paulistan (nykyään osa AmBeviä) vuonna 1921 kehittämä guaranan makuinen virvoitusjuoma. Suomessa maahantuojana toimii Bevetrade Oy, joka tuo virvoitusjuomaa Portugalista.
Ř
Ř (ř), r ja hattu, on tšekin, sleesian ja sorbin kielissä esiintyvä kirjain. Sorbissa se ääntyy soinnittomana postalveolaarisena frikatiivina  ja sleesiassa taas soinnillisena retrofleksisena frikatiivina . Tšekkiläinen ääntämys puolestaan on kuin hankausäänteen ja täryäänteen välimuoto  eli suunnilleen kuin tärytön r-äänne (ei kuitenkaan puolivokaali  niin kuin englannin r-kirjain). Tšekkiläisten lasten sanotaan oppivan sen lausumisen yleensä viimeisenä äidinkielensä äänteistä, ja muunkielisten on vaikea koskaan oppia ääntämään sitä oikein.
Näyte tšekkiläisestä ääntämyksestä:
Seuraavassa tšekkiläisessä esimerkkilauseessa ř-kirjain esiintyy lähes jokaisessa sanassa:
Mount Kosciuszko
Mount Kosciuszko on 2 228 metriä korkea vuori Snowy Mountains -vuoristossa Australian Alpeilla. Se on vuoriston ja koko Australian korkein vuori. Vuorta ympäröi Kosciuszkon kansallispuisto.
Vuoren nimesi puolalainen tutkimusmatkailija, kreivi Paul Strzelecki maanmiehensä kenraali Tadeusz Kościuszkon mukaan vuonna 1840.